open-index/open-wikipedia-markdown huggingface dataset:
วัดฟุ้งประชาธรรมาราม

**วัดฟุ้งประชาธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านดอนราวใหม่ ตำบลโรงเข้ อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 28 ไร่ 2 งาน 43 ตารางวา

## ประวัติ
วัดฟุ้งประชาธรรมารามหรือ **วัดดอนราว** ตั้งเมื่อวันที่ 22 สิงหาคม พ.ศ. 2516 โดยมีนางฟุ้ง จันทอง เป็นผู้ริเริ่มสร้างวัด เพราะเห็นว่าบริเวณนั้นขาดวัด ในระยะแรกบริจาคที่ดินจำนวน 10 ไร่ 1 งาน 53 ตารางวา ต่อมามีผู้บริจาคยกที่ดินเพิ่มให้และมีผู้มีศรัทธาซื้อเพิ่มอีก คณะกรรมการวัดและชาวบ้านเห็นพ้องต้องกันว่า เพื่อเป็นอนุสรณ์แก่นางฟุ้งจึงขอตั้งชื่อวัดว่า "วัดฟุ้งประชาธรรมาราม" วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร และได้มีพระทองอยู่ แสงพยับ มารักษาการเป็นรูปแรก ตั้งแต่ พ.ศ. 2510–2511 วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2512

## อาคารเสนาสนะ
อาคารเสนาสนะประกอบด้วยอุโบสถ กว้าง 7.20 เมตร ยาว 17 เมตร สร้างเมื่อ พ.ศ. 2524 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 39 นิ้ว สร้างเมื่อ พ.ศ. 2499 กุฏิสงฆ์ จำนวน 2 หลัง เป็นอาคารไม้ ศาลาอเนกประสงค์ กว้าง 18.40 เมตร ยาว 37.50 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก อาคารเสนาสนะอื่น ๆ ได้แก่ หอฉัน วิหารพระ หอระฆัง

## งานประเพณี
ทางวัดได้จัดให้มีการทำบุญทั้ง 8 ค่ำ และ 15 ค่ำ มีการรักษาศีลอุโบสถ และจัดให้มีการแสดงธรรมเทศนาสอนประชาชน นอกจากนี้ยังมีการจัดงานในวันมาฆบูชา วันวิสาขบูชา วันอาสาฬหบูชา วันลอยกระทง วันขึ้นปีใหม่ วันพ่อแห่งชาติ วันตรุษจีน วันสงกรานต์ และวันสารท และยังเป็นสถานที่แข่งขันเรือประเพณีคลองวัดดอนราว

## รายนามเจ้าอาวาส
* พระทองอยู่ พ.ศ. 2510–2511
* พระครูสาครวิริยคุณ พ.ศ. 2512–2522
* พระครูสาครธรรมาภรณ์ พ.ศ. 2523–2529
* พระครูกัลยาธรรมสาคร พ.ศ. 2530–

## อ้างอิง

ฟุ้งประชาธรรมาราม
วัดบางโฉลงใน

**วัดบางโฉลงใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านเกาะบางโฉลง ตำบลบางโฉลง อำเภอบางพลี จังหวัดสมุทรปราการ มีที่ดินตั้งวัดเนื้อที่  42 ไร่ 3 งาน 12 ตารางวา พื้นที่ตั้งวัดเป็นที่ราบลุ่มมีลักษณะเป็นเกาะเหลี่ยมน้ำล้อมรอบ ทิศเหนือและทิศตะวันออกจดคลองบางโฉลง ทิศใต้และทิศตะวันตกจดคลองอ้อมเกาะ

วัดสร้างเมื่อประมาณ พ.ศ. 2301 สมัยปลายกรุงศรีอยุธยา แต่เดิมมีชื่อว่า **วัดเกาะแก้วสว่างอารมณ์** ต่อมาเปลี่ยนชื่อมาเป็น "วัดบางโฉลงใน" เข้าใจว่าเพื่อให้มีนามตรงกับตำบลที่ตั้งวัด วัดได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2499 วัดบางโฉลงในได้รับรางวัลจากกรมการศาสนา กระทรวงศึกษาธิการ 2 ครั้ง คือ วัดพัฒนาตัวอย่าง พ.ศ. 2540 และวัดพัฒนาตัวอย่างที่มีผลงานดีเด่น พ.ศ. 2544

วัดบางโฉลงในมีอุโบสถกว้าง 8.90 เมตร ยาว 17.50 เมตร ภายในประดิษฐานพระพุทธรูปปางมารวิชัย เป็นพระประธาน 2 องค์ กุฏิสงฆ์ 18 หลัง ศาลาการเปรียญไม้สัก หลวงพ่อเพ็ชร และพระสัมฤทธิ์รวม 2 องค์ นอกจากนี้ยังมีเจดีย์ใหญ่ 1 องค์ สร้างขึ้นมาพร้อมกับอุโบสถหลังเก่า

วัดมีประเพณีตักบาตรดอกไม้ ผู้ถือศีลและพุทธศาสนิกชนจะนำดอกไม้มาถวายพระสงฆ์ในวันเข้าพรรษา เพื่อพระสงฆ์ได้นำดอกไม้ไปกระทำพิธีสังฆกรรมในพระอุโบสถ ซึ่งถือปฏิบัติมาเป็นเวลากว่า 100 ปี โดยดอกไม้ที่นำมาตักบาตร ได้แก่ ดอกบัว ดอกมะลิ ดอกเข็ม ดอกเข้าพรรษา ดอกพุทธรักษา และดอกไม้อื่น ๆ ที่มีอยู่ในท้องถิ่น

## อ้างอิง

บางโฉลงใน
ชิซูอิ

**ชิซูอิ** () เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 20,660 คน 9,888 ครัวเรือน ความหนาแน่น 1100 คนต่อตารางกิโลเมตร และมีพื้นที่ทั้งหมด 

## ที่มาของชื่อ
ชื่อของชิซูอิในภาษาญี่ปุ่นนั้นมาจากตัวอักษรคันจิสามตัว ตัวแรก  หมายถึง "สาเก" ตัวที่สอง  เป็นเครื่องหมายวรรคตอนซ้ำคำ ซึ่งบ่งบอกถึงการซ้ำเสียงของอักษรตัวแรก และตัวที่สาม  หมายถึง "บ่อน้ำ" พื้นที่ของชิซูอิในปัจจุบันขึ้นชื่อในเรื่องแหล่งน้ำพุน้ำจืด และมีตำนานเล่าขานว่ามีสาเกบริสุทธิ์พุ่งออกมาจากพื้นดินทำให้เกิด "บ่อสาเก" ขึ้น

## ภูมิศาสตร์
ชิซูอิตั้งอยู่บนที่ราบสูงชิโมซะทางตะวันออกเฉียงเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 20 กิโลเมตร และห่างจากใจกลางกรุงโตเกียวประมาณ 40 ถึง 50 กิโลเมตร ทางตอนใต้ของชิซูอิมีแม่น้ำสายเล็ก ๆ ไหลผ่าน 3 สาย ได้แก่ แม่น้ำทากาซากิ, แม่น้ำเองาวะ, และแม่น้ำนากางาวะ ทั้งหมดนี้ไหลลงสู่ที่ลุ่มชื้นแฉะอิมบะ

### เทศบาลข้างเคียง
**จังหวัดชิบะ**
*นาริตะ
*อินไซ
*ซากูระ
*ยาจิมาตะ
*โทมิซาโตะ

### ภูมิอากาศ
ชิซูอิมีภูมิอากาศแบบอบอุ่นชื้น (เคิพเพิน *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายไม่มีหิมะตก อุณหภูมิเฉลี่ยต่อปีในชิซูอิคือ 14.8&nbsp;°C ปริมาณน้ำฝนเฉลี่ยต่อปีอยู่ที่ 1,429 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.3&nbsp;°C และต่ำสุดในเดือนมกราคมที่ประมาณ 4.5&nbsp;°C

## สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของชิซูอิเพิ่มขึ้นอย่างรวดเร็วในทศวรรษ 1970 และ 1980 แต่ยังคงคงที่ในช่วง 30 ปีที่ผ่านมา

## ประวัติศาสตร์
พื้นที่บริเวณชิซูอิมีผู้คนอาศัยอยู่อย่างน้อยก็ตั้งแต่ยุคหินของญี่ปุ่น และนักโบราณคดีก็ได้พบเครื่องมือหินและฐานรากของบ้านที่มีอายุเมื่อ 24,000 ปีก่อน ในยุคมูโรมาจิ พื้นที่นี้อยู่ภายใต้การควบคุมของตระกูลชิบะ หลังจากเริ่มยุคเอโดะ พื้นที่ส่วนใหญ่ของชิซูอิเป็นส่วนหนึ่งของแคว้นศักดินาซากูระ ซึ่งเป็นแคว้นศักดินาภายใต้รัฐบาลโชกุนโทกูงาวะ หลังจากการฟื้นฟูเมจิ เมืองชิซูอิก่อตั้งขึ้นเมื่อวันที่ 1 เมษายน 1889 ในอำเภออิมบะ จังหวัดชิบะ โดยตั้งขึ้นเป็นระบบเทศบาลสมัยใหม่ ในยุคปัจจุบัน มีข้อเสนอที่จะรวมเมืองชิซูอิเข้ากับนครซากูระที่อยู่ใกล้เคียง แต่ก็ไม่ผ่านการลงประชามติในปี 2002

## การเมืองการปกครอง
ชิซูอิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 16 คน เมืองชิซูอิและนครซากูระประกอบเป็นเขตเลือกตั้งที่ให้สมาชิกสภาจังหวัดชิบะจำนวน 3 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 13 ของจังหวัดชิบะในการเลือกตั้งสภาผู้แทนราษฎรญี่ปุ่น

## เศรษฐกิจ
ชิซูอิในอดีตเป็นศูนย์กลางการผลิตข้าวและเหล้าสาเก เมืองนี้ตั้งอยู่ทางตะวันตกเฉียงใต้ของท่าอากาศยานนานาชาตินาริตะ ใจกลางเมืองได้รับการพัฒนาให้เป็นศูนย์กลางการค้าในภูมิภาค โดยเริ่มต้นในปี 1975 อันเนื่องมาจากการก่อสร้างและขยายท่าอากาศยาน

## การศึกษา
ชิซูอิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลายของรัฐ แต่มีโรงเรียนมัธยมปลายเอกชน 1 แห่ง

## การขนส่ง
### รถไฟ
* 20px บริษัทรถไฟญี่ปุ่นตะวันออก –  สายนาริตะ
** 
* 20px บริษัทรถไฟญี่ปุ่นตะวันออก –  สายหลักโซบุ
** 
* 33px รถไฟฟ้าเคเซ – สายหลักเคเซ
**  – 

### ทางหลวง
* 
* 
* 

## สถานที่ท่องเที่ยว
* ปราสาทโมโตซากูระ โบราณสถานแห่งชาติ

## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:เมืองในจังหวัดชิบะ
เอกซ์วิดีโอส์

**เอกซ์วิดีโอส์** () เป็นเว็บไซต์ดูและแชร์วิดีโองานลามกที่ก่อตั้งขึ้นในปารีสเมื่อปี ค.ศ. 2007 ซึ่งขณะนี้เว็บไซต์ได้จดทะเบียนกับบริษัท ว็อยเตเรเกเซเซ็ด โอลดิง ของสาธารณรัฐเช็ก เมื่อเดือนมิถุนายน ค.ศ. 2020 เว็บไซต์นี้ได้เป็นเว็บไซต์ลามกที่มีผู้เยี่ยมชมมากที่สุด และเป็นเว็บไซต์ที่มีผู้เยี่ยมชมมากที่สุดอันดับ 8 ของโลก

ว็อยเตเรเกเซเซ็ด โอลดิง ยังเป็นเจ้าของแบงโบรส์, ดีดี เนตเวิร์ก, นิตยสารเพนท์เฮาส์, ไพรเวตมีเดียกรุป, เอโรเกมส์ และมีส่วนได้เสียในการควบคุมโปรดักชันที่รวมตัวกันภายใต้แบรนด์ลีเกิลพอร์โน

## ประวัติ
เว็บไซต์เอกซ์วิดีโอส์ก่อตั้งขึ้นในปารีสเมื่อปี ค.ศ. 2007 โดยสเตฟาน มีแชล ปาโกล ผู้เป็นเจ้าของชาวฝรั่งเศส เว็บไซต์เอกซ์วิดีโอส์ทำหน้าที่เป็นผู้รวบรวมสื่อลามก ซึ่งเป็นเว็บไซต์ประเภทหนึ่งที่ให้การเข้าถึงเนื้อหาสำหรับผู้ใหญ่ในลักษณะเดียวกับที่ยูทูบทำสำหรับเนื้อหาทั่วไป เว็บไซต์เอกซ์วิดีโอส์มีคลิปจากวิดีโอระดับมืออาชีพ ผสมกับเนื้อหามือสมัครเล่น และเนื้อหาประเภทอื่น ๆ ภายในปี ค.ศ. 2012 เอกซ์วิดีโอส์ได้เป็นเว็บไซต์ลามกที่ใหญ่ที่สุดในโลก โดยมีการดูเพจมากกว่า 1 แสนล้านครั้งต่อเดือน ฟาบีอาน ทืลมัน ซึ่งเป็นเจ้าของบริษัทไมด์กีก ได้พยายามซื้อเว็บไซต์เอกซ์วิดีโอส์ในปี ค.ศ. 2012 เพื่อสร้างการผูกขาดเว็บไซต์ฉายภาพอนาจาร ส่วนเจ้าของเว็บไซต์เอกซ์วิดีโอส์ชาวฝรั่งเศสได้ปฏิเสธข้อเสนอที่มีการรายงานยอดมากกว่า 120 ล้านดอลลาร์ โดยกล่าวว่า "ขออภัย กระผมต้องไปเล่น*[[เดียโบล II]]*" ครั้นในปี ค.ศ. 2014 เว็บไซต์เอกซ์วิดีโอส์พยายามที่จะบังคับให้ผู้ให้บริการเนื้อหาให้คำมั่นว่าจะสละสิทธิ์ในการลบวิดีโอออกจากบัญชีของตนหรือปิดบัญชีทันที

## การเข้าชมเว็บและการจัดอันดับ
ในเดือนมิถุนายน ค.ศ. 2020 เว็บไซต์เอกซ์วิดีโอส์ได้รับการจัดอันดับให้เป็นเว็บไซต์ยอดนิยมอันดับ 8 ของโลกโดยซิมิลาร์เว็บในหมวดหมู่โดยรวม และเป็นอันดับ 1 ในหมวดหมู่สำหรับผู้ใหญ่ที่มีการเข้าชมมากกว่า 3 พันล้านครั้งต่อเดือน

ส่วนเอกซ์เอ็นเอกซ์เอกซ์ ซึ่งเป็นมิเรอร์ไซต์ของเอกซ์วิดีโอส์ เป็นเว็บไซต์ที่มีผู้เยี่ยมชมมากที่สุดเป็นอันดับ 9 โดยรวม และเป็นเว็บไซต์ที่มีผู้เยี่ยมชมมากที่สุดเป็นอันดับ 2 ในหมวดหมู่สำหรับผู้ใหญ่ 

เมื่อรวมกันแล้ว เอกซ์วิดีโอส์และเอกซ์เอ็นเอกซ์เอกซ์มียอดการเข้าชมมากกว่า 5 พันล้านครั้งต่อเดือน นับเป็นการเข้าชมไมด์กีกของคู่แข่งที่ใกล้ที่สุดเป็นสองเท่า

## ดูเพิ่ม
* สื่อลามกทางอินเทอร์เน็ต

## อ้างอิง

หมวดหมู่:เว็บไซต์ลามกในประเทศเช็กเกีย
นือกุซ

[thumb|พระราชลัญจกรของจักรพรรดิ (นือกุซ) [เตโวโดรสที่ 2]]
**นือกุซ** (กืออึซ: , **'; เทียบ, **') เป็นชื่อตำแหน่งในภาษากลุ่มเซมิติกแถบเอริเทรียกับเอธิโอเปียตอนเหนือ ใช้สื่อถึงพระมหากษัตริย์ เช่น บาฮ์รีเนกาซี (Bahri Negasi, "ราชาแห่งท้องทะเล") ของราชอาณาจักรเมดรีบาฮ์รีในเอริเทรียช่วงก่อน ค.ศ. 1890 และเนกุสแห่งเอธิโอเปียในช่วงก่อน ค.ศ. 1974 ในธรรมเนียมอิสลามเรียกเนกุสว่า *อันนะญาชี* ()

## ภาพรวม

*นือกุซ* เป็นคำนามที่แผลงมาจากรากศัพท์  ในกลุ่มภาษาเซมิติกแบบเอริเทรียและเอธิโอเปีย หมายถึง "ครองราชย์" ในเวลาต่อมาชื่อตำแหน่งนี้มักแปลเป็น "กษัตริย์" หรือ "จักรพรรดิ" ในคัมภีร์ไบเบิลและวรรณกรรมอื่น ๆ ในสมัยหลังจะใช้คำนี้เป็นคำนำหน้านามผู้ว่าการจังหวัด (อาณาจักร) สำคัญ ได้แก่ กอจจัม, เบเกมเดอร์, โวลโล, ตึกรัย, อาณาจักรริมทะเล และชีวา

ในหนังสือ *Through the Lands of the Serb* ใน ค.ศ. 1904 อีดิท เดอรัม นักมานุษยวิทยาชาวอังกฤษ เสนอแนะอย่างไม่ถูกต้องโดยไม่มีหลักฐานว่า คำว่า *นือกุซ* แผลงมาจากชื่อหมู่บ้านเญกูชี (Njegushi) ในเฮอร์เซโกวีนา

## ดูเพิ่ม
* จักรพรรดิแห่งเอริเทรียหรือเมดรีบาฮ์รี 
* เคบรา นากาสต์ 

## อ้างอิง

หมวดหมู่:ขุนนางเอธิโอเปีย
หมวดหมู่:ประมุขแห่งรัฐ
หมวดหมู่:ตำแหน่งขุนนาง
หมวดหมู่:ตำแหน่งกษัตริย์
หมวดหมู่:บรรดาศักดิ์
หมวดหมู่:ฐานันดรศักดิ์
มัสยิดตงกวาน

**มัสยิดตงกวาน** () เป็นมัสยิดในซีหนิง มณฑลชิงไห่ ประเทศจีน ซึ่งเป็นมัสยิดที่ใหญ่ที่สุดในมณฑลชิงไห่

## ประวัติ
อาคารเดิมสร้างขึ้นใน ค.ศ. 1380 โดยมีซุ้มประตูขาวสวยงามในบริเวณข้างนอกของตึกกว้าง ซึ่งมีโดมเขียวและขาว และมินาเรตสูง 2 ต้น

นายพลหม่า ฉี และหม่า ปู้ฟาง ควบคุมมัสยิดตงกวานในช่วงที่พวกเขาเป็นผู้ว่าการทหารแห่งมณฑลชิงไห่

## ภาพ

ไฟล์:东关清真大寺文保碑.jpg|ป้ายสถานที่สำคัญทางประวัติศาสตร์และวัฒนธรรมที่ได้รับการคุ้มครอง
ไฟล์:东关清真大寺拱门01.jpg|ประตูโค้งของมัสยิดตงกวาน
ไฟล์:西宁市东关清真大寺.jpg|มัสยิดตงกวาน
ไฟล์:Prayers at Dongguan mosque.jpg|อาคารละหมาดที่มัสยิดตงกวาน
ไฟล์:China May 2007 232.jpg|อาคารละหมาด
ไฟล์:东关清真大寺礼拜场景01.jpg|ละหมาด
ไฟล์:东关清真大寺礼拜场景02.jpg|ละหมาด


## ดูเพิ่ม
* ศาสนาอิสลามในประเทศจีน
* รายชื่อมัสยิดในประเทศจีน

## อ้างอิง

ตงกวาน
หมวดหมู่:สิ่งก่อสร้างในมณฑลชิงไห่
หมวดหมู่:ซีหนิง
ซูเปอร์เวิลด์คอร์ต

***ซูเปอร์เวิลด์คอร์ต*** (; ) เป็นอาร์เคดเกมเทนนิสที่นัมโคเผยแพร่ในปี ค.ศ. 1992 ทั่วโลก ซึ่งทำงานในฮาร์ดแวร์นัมโค เอ็นเอ-1 และตามชื่อ เกมนี้เป็นภาคต่อของ*[[โปรเทนนิส: เวิลด์คอร์ต]]* ซึ่งเปิดตัวสี่ปีก่อนหน้า ในช่วงเริ่มเกมผู้เล่นจะต้องเลือกแบบ "เดี่ยว" (ผู้เล่นที่ 1 ปะทะซีพียู/ผู้เล่นที่ 2) หรือแบบ "คู่" (ผู้เล่นที่ 1 และซีพียู/ผู้เล่นที่ 2 ปะทะผู้เล่นที่ 3/ซีพียู และผู้เล่นที่ 4/ซีพียู) จากนั้นจะต้องเลือกหนึ่งในสิบหกผู้เล่นใหม่ และเลือกหนึ่งในสี่สนามใหม่ (สหรัฐแข็ง, ฝรั่งเศสดิน, สหราชอาณาจักรหญ้า และนัมโคสนุกสนาน) จากนั้นผู้เล่นจะต้องตัดสินใจว่าต้องการให้การแข่งขันมีความยาวหนึ่งหรือสามเซต ส่วนแพ็ก-แมน ซึ่งเป็นตัวละครที่เป็นสัญลักษณ์ของบริษัท ก็ปรากฏตัวที่สนามนัมโค ทั้งนี้ ตัวจับเวลาจะนับถอยหลังจากสูงสุด 360 วินาที (ขึ้นอยู่กับวิธีการตั้งค่าตู้) ที่มุมขวาบนของหน้าจอ หากหมดตามเวลาที่กำหนด ผู้เล่นจะต้องหยอดเหรียญอีกภายในสิบวินาทีหากต้องการเล่นต่อ เพราะหากไม่ทำเช่นนั้นผู้เล่นที่แพ้ (หรือทีมหากมีผู้เล่นสามหรือสี่คน) จะถูกปรับแพ้ในเกมทันที

## การตอบรับ
ในประเทศญี่ปุ่น *เกมแมชชีน*ได้จัดอันดับ*ซูเปอร์เวิลด์คอร์ต*ในฉบับวันที่ 1 พฤษภาคม ค.ศ. 1993 ว่าเป็นเกมอาร์เคดบนโต๊ะที่ประสบความสำเร็จมากที่สุดอันดับที่สิบแปดของปี

## อ้างอิง

## แหล่งข้อมูลอื่น
* 
* ''Super World Court'' at the Arcade History database

หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:เกมตู้
หมวดหมู่:วิดีโอเกมเทนนิส
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
วัดสวัสดิ์วารีสีมาราม

**วัดสวัสดิ์วารีสีมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดคลองสามเสน ในแขวงถนนนครไชยศรี เขตดุสิต กรุงเทพมหานคร มีเนื้อที่ 11 ไร่ 2 งาน

## ประวัติ
วัดสวัสดิ์วารีสีมารามสร้างเมื่อ พ.ศ. 2375 ในรัชสมัยพระบาทสมเด็จพระนั่งเกล้าเจ้าอยู่หัว สร้างโดยพระยาสวัสดิ์วารี (เจ๊สัวฉิม) และได้รับพระราชทานวิสุงคามสีมาในปีเดียวกัน ชาวบ้านเรียกวัดนี้ว่า "วัดแคสามเสน" หลังจากสร้างวัดได้มีการสร้างและบูรณะเสนาสนะต่าง ๆ เป็นระยะ ส่วนใหญ่อยู่ในช่วงหลัง พ.ศ. 2510 และมีการบูรณะครั้งใหญ่เมื่อ พ.ศ. 2539 นอกจากนี้วัดยังได้สร้างโรงเรียนประชาบาลในพื้นที่วัด โดยเปิดสอนเมื่อ พ.ศ. 2475

## อาคารเสนาสนะ
อุโบสถมีรูปแบบตามพระราชนิยมพระบาทสมเด็จพระนั่งเกล้าเจ้าอยู่หัว คือ เป็นทรงโรงมีระเบียงและพาไลรอบ มีเสารองรับพาไลเป็นเสาสี่เหลี่ยมเรียบไม่ประดับบัวหัวเสา ระหว่างช่องเสาเชื่อมต่อด้วยพนักระเบียง เครื่องบนเป็นหลังคาซ้อน 2 ชั้น หน้าบันตกแต่งลวดลายดอกไม้และสัตว์มงคล ไม่ประดับช่อฟ้า ใบระกา หางหงส์ แต่แทนที่ด้วยปูนปั้นหัวนาค บันไดทางขึ้นมีพนักโค้ง ปลายบันไดประดับสิงโตจีนศิลา ภายในอุโบสถไม่มีภาพจิตรกรรมฝาผนัง มีแต่จิตรกรรมบนเพดานซึ่งของเดิมชำรุดและได้ทำการบูรณะใหม่เมื่อ พ.ศ. 2539 โดยพยายามคงสภาพเดิมไว้ พื้นเพดานทาสีแดง มีรูปลายจีนในวงกลมเสมือนเป็นดาวเพดาน ล้อมด้วยตัวค้างคาว มีขื่อประดับลายมังกร 2 ตัว หันเข้าด้วยกัน พระพุทธรูปจัดเป็นหมู่บนฐานชุกชี พระประธานเป็นพระพุทธรูปปางมารวิชัยมีเครื่องพระพักตร์ ด้านหน้าบนสุดบนฐานชุกชีประดิษฐานพระพุทธรูปทรงเครื่อง 2 องค์

หน้าอุโบสถนอกกำแพงแก้ว มีเจดีย์ทรงระฆังสีขาว เจดีย์รายทั้ง 4 กล่าวกันว่าเจ้าจอมท่านหนึ่งสร้างไว้เพื่อบรรจุอัฐิบุคคลในวงศ์ตระกูล มีป้ายจารึกชื่ออยู่ที่เจดีย์ว่า เจ้าจอมแก้วในรัชกาลที่ 5 และป้ายสกุลปาลกะวงศ์ ซึ่งคงเป็นตระกูลที่เคยอยู่หรือมีที่ดินอยู่ตรงข้ามวัด

## อ้างอิง

สวัสดิ์วารีสีมาราม
หมวดหมู่:โบราณสถานในเขตดุสิต
สุสานทหารสัมพันธมิตรตาน-พยูซะยะ

**สุสานทหารสัมพันธมิตรตาน-พยูซะยะ** () เป็นสุสานของเชลยศึกที่ถูกญี่ปุ่นจับกุมและเสียชีวิตระหว่างการสร้างทางรถไฟสายมรณะในประเทศพม่า ตั้งอยู่ในตาน-พยูซะยะซึ่งอยู่ห่างจากเมาะลำเลิงไปทางทิศใต้ 65 กิโลเมตร โดยตาน-พยูซะยะถือเป็นสถานีปลายทางของทางรถไฟสายมรณะ และเป็นจุดเชื่อมกับเส้นทางรถไฟหลักในพม่า (ทางรถไฟพม่า-สยาม)

มีการเปิดสุสานนี้ในวันที่ 10 ธันวาคม ค.ศ. 1946 โดยนายพลอองซาน (พ่อของอองซานซูจี) และผู้ว่าการเซอร์ ฮิวเบิร์ต แรนซ์ ซึ่งเปิดทุกวันในเวลา 07:00-17:00 น.

## จำนวนศพ
thumb|185x185px|กางเขนเดิมที่สุสาน
มีร่างของเชลยศึก 3,626 คนที่ได้รับการฝังที่นี่

* ชาวอังกฤษ 1,651 คน 
* ชาวออสเตรเลีย 1,335 คน 
* ชาวดัตช์ 621 คน
* ทหารอินเดีย 15 นาย 
* ชาวนิวซีแลนด์ 3 คน 
* ชาวแคนาดา 1 คน

และ
* ไม่ทราบสัญชาติ 72 คน

## หลังสงคราม
ทางการท้องถิ่นได้สร้างพิพิธภัณฑ์ขนาดเล็กเป็นอนุสรณ์ถึงผู้เคราะห์ร้ายที่สร้างรางรถไฟ

## ดูเพิ่ม
* สุสานทหารสัมพันธมิตรดอนรัก - ในประเทศไทย
* สุสานสงครามเทาะจั่น - ในประเทศพม่า
* สะพานข้ามแม่น้ำแคว

## อ้างอิง

หมวดหมู่:อนุสรณ์สถานสงครามโลกครั้งที่สอง
หมวดหมู่:ทางรถไฟสายมรณะ
หมวดหมู่:ตาน-พยูซายะ
หมวดหมู่:สุสานทหาร
หมวดหมู่:สุสานในสงครามโลกครั้งที่สอง
หมวดหมู่:สุสานในประเทศพม่า
หมวดหมู่:สถานที่ท่องเที่ยวในประเทศพม่า
วัดบึงบัว (กรุงเทพมหานคร)

**วัดบึงบัว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร

วัดบึงบัวได้รับอนุญาตให้สร้างวัดเมื่อวันที่ 20 กุมภาพันธ์ พ.ศ. 2459 ชาวบ้านขนานนามตามลักษณะภูมิประเทศโดยที่บริเวณตั้งวัดเดิมเป็นบึงมีบัวเต็มไปหมด เมื่อสร้างวัดแล้วจึงเรียกนามว่า "วัดบึงบัว" มาจนตราบเท่าทุกวันนี้ วัดบึงบัวได้รับพระราชทานวิสุงคามสีมาเมื่อวันที่ 17 กันยายน พ.ศ. 2469 ได้รับพระราชทานวิสุงคามสีมาครั้งหลังเมื่อวันที่ 8 พฤศจิกายน พ.ศ. 2526 ปัจจุบันมีเจ้าอาวาสคือ พระครูศรีปทุมาภินันท์ (สุรพล ป.ธ.๖)

จากข้อมูลของชาวบ้านชุมชนบึงบัว เล่าว่า ที่มาของวัดก็คือนายจ่างและนางโหมด ด้วงกลัด ได้ยกที่ดินให้สร้างวัด มีการขุดดินถมเป็นโคก มีการสร้างโบสถ์ กุฏิ ศาลา และได้ยกที่ดินให้โรงเรียนวัดบึงบัว เดิมโรงเรียนใช้ศาลาวัด และได้ย้ายออกไปสร้างหลังแรกปี พ.ศ. 2499 บริเวณวัดมีบ่อสระหลายแห่งอันเกิดจากการเอาดินมาพูนโคกให้สูงพ้นน้ำ การพัฒนาวัดจึงต้องนำดินมาถมวัดตลอดมา ในช่วงการใช้เรือก็บรรทุกเรือ ช่วงหลังใช้รถก็บรรทุกรถสิบล้อมาถม จนทุกวันนี้วัดบึงบัวมีลานวัดที่กว้าง

## อ้างอิง

บึงบัว
หมวดหมู่:โบราณสถานในเขตลาดกระบัง
โปรเทนนิส: เวิลด์คอร์ต

***โปรเทนนิส: เวิลด์คอร์ต*** (; ) เป็นเกมอาร์เคดกีฬาเทนนิสที่นัมโควางจำหน่ายในปี ค.ศ. 1988 เฉพาะในประเทศญี่ปุ่นเท่านั้น ซึ่งทำงานในฮาร์ดแวร์นัมโคซิสเตม 1 และได้รับแรงบันดาลใจจากเกม*แฟมิลีเทนนิส*ของแฟมิคอมในปี ค.ศ. 1987 ส่วนเดือนสิงหาคม ค.ศ. 1998 เกมดังกล่าวได้รับการย้ายไปยังระบบคอนโซลพีซี เอนจิน ซึ่งมีการเพิ่มโหมดภารกิจเล่นตามบทบาทใหม่ในการเล่นเทนนิส และต่อมาได้รับการย้ายไปยังคอนโซลเทอร์โบกราฟซ์-16 ของอเมริกาเหนือโดยเอ็นอีซีภายใต้ชื่อ***เวิลด์คอร์ตเทนนิส*** () ในปี ค.ศ. 1989 รวมถึงมีภาคต่อชื่อ*[[ซูเปอร์เวิลด์คอร์ต]]*ที่ได้รับการเปิดตัวในปี ค.ศ. 1992 ซึ่งทำงานในฮาร์ดแวร์นัมโค เอ็นเอ-1 และอนุญาตให้ผู้เล่นเล่นพร้อมกันได้ถึงสี่คน

## รูปแบบการเล่น
เมื่อเริ่มเกมผู้เล่นจะต้องเลือกแบบ "เดี่ยว" (ผู้เล่นที่ 1 ปะทะผู้เล่นที่ 2) หรือแบบ "คู่" (ทีมผู้เล่นปะทะทีมซีพียู) จากนั้นพวกเขาจะต้องเลือกผู้เล่นหนึ่งในยี่สิบคน (ชายสิบคน, หญิงแปดคน และหุ่นยนต์สองตัว) ก่อนที่จะเลือกหนึ่งในสามสนามที่แตกต่างกัน (นครนิวยอร์กแข็ง, ลอนดอนหญ้า และปารีสดิน) จากนั้นพวกเขาต้องเลือกว่าต้องการให้การแข่งขันมีความยาวหนึ่งหรือสามเซต และเมื่อพวกเขาทำเช่นนั้น ผู้เล่นที่ได้รับเลือกสองคน (หรือสี่คน) จะออกมา และเข้าประจำตำแหน่งในสนาม ผู้เล่นต้องใช้ก้านควบคุมแปดทิศทางเพื่อบังคับผู้เล่นที่เลือกไปรอบ ๆ ครึ่งสนาม และปุ่มสองปุ่มเพื่อตีลูกด้วยไม้ แต่เช่นเดียวกับในการแข่งขันเทนนิส การฟาล์ว, ลูกเสริฟกระทบตาข่าย และการดิวซ์สามารถเกิดขึ้นได้ (แต่สามารถปิดการตั้งค่า "ดิวซ์" ในเมนูตัวเลือกได้)

## การตอบรับ
เกมดังกล่าวได้รับการวิจารณ์ในเชิงบวกจากนักวิจารณ์ ซึ่งนิตยสาร*[[คอมพิวเตอร์แอนด์วิดีโอเกมส์]]*ได้วิจารณ์เวอร์ชันพีซี เอนจิน โดยให้คะแนนเกมนี้ที่ 94 เปอร์เซ็นต์ใน ค.ศ. 1989 และระบุว่า "ผู้เล่นสี่คนสามารถเล่นพร้อมกันได้ในเกมเทนนิสที่น่าทึ่งอย่างยิ่งนี้" ด้วย "ความน่าดึงดูดใจที่ยั่งยืนอย่างมาก" ส่วนนิตยสาร*[[เอซ (นิตยสาร)|เอซ]]*ได้วิจารณ์เวอร์ชันพีซี เอนจิน ใน ค.ศ. 1989 โดยให้คะแนน 935 คะแนนจาก 1,000 คะแนน และระบุว่าเป็นเกมที่ดีที่สุดอันดับสามสำหรับเครื่องเล่นดังกล่าว รองจาก*[[อาร์-ไทป์]]* และ*[[ไฟนอลแลปทวิน]]* พวกเขากล่าวว่า*เวิลด์เทนนิส*เป็น "เกมพีซี เอนจิน ที่ดีที่สุดในด้านกีฬา" และ "มีทุกอย่าง" รวมถึง "กราฟิกที่ยอดเยี่ยม, ทอปสปิน, ลูกหยอด, การตีแบบตีวอลเลย์" ที่น่าเชื่อถือ "การแยกหน้าจอ 3 มิติ" และโหมด "การผจญภัยแบบอาร์เคด"

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2531
หมวดหมู่:วิดีโอเกมอาร์เคด
หมวดหมู่:วิดีโอเกมเทนนิส
หมวดหมู่:เกมสำหรับเทอร์โบกราฟซ์-16
หมวดหมู่:วิดีโอเกมที่พัฒนาขึ้นในประเทศญี่ปุ่น
วัดสุคันธาราม (กรุงเทพมหานคร)

**วัดสุคันธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองสามเสน ในแขวงสวนจิตรลดา เขตดุสิต กรุงเทพมหานคร มีที่ดินตั้งวัดเนื้อที่ 10 ไร่ 1 งาน 88 ตารางวา

วัดสุคันธารามสร้างประมาณ พ.ศ. 2450 โดยตระกูลสุวรรณมาลิกร่วมกับประชาชนสร้างวัดและได้ขนานนามว่า **วัดใหม่** ต่อมาเปลี่ยนนามเป็น "วัดสุคันธาราม" และได้รับพระราชทานวิสุงคามสีมาเมื่อประมาณ พ.ศ. 2461 ได้ผูกพัทธสีมาเมื่อวันที่ 19 มีนาคม พ.ศ. 2463 และได้เปิดสอนพระปริยัติธรรมมาตั้งแต่ พ.ศ. 2501 และทางวัดยังให้หน่วยราชการต่าง ๆ ใช้ศาลาการเปรียญเป็นที่บริการด้านต่าง ๆ กับประชาชนด้วย เมื่อ พ.ศ. 2547 เจ้าพระคุณสมเด็จพระมหาธีราจารย์เดินทางมาเป็น ประธานในพิธีเปิดฉลองศาลาบำเพ็ญกุศลศพหลังใหม่

วัดมีเจดีย์สมัยรัตนโกสินทร์ พระพุทธรูปที่สำคัญได้แก่ พระพุทธเฉลิมราชย์มหามงคล หลวงพ่อดำ หลวงพ่อพุทธโสธร พระพุทธเชษฐโลกคัมภีร์ญาณ พระมหากัจจายนะ พระร่วงโรจนฤทธิ์ และพระสีวลีเป็นต้น

## รายนามเจ้าอาวาส
* พระอธิการเก๊า
* พระอธิการเส็ง
* พระอธิการนวม พ.ศ. 2485
* พระครูวรวัฒน์วิศาล (จี่ เตชวโร) พ.ศ. 2485–2522
* พระครูสุคนธาภิรักษ์ (เปล่ง จิตฺตสํวโร) พ.ศ. 2523–2535
* พระครูศรีบุญญาภิรักษ์ (เฉลิม อธิปุญโญ) พ.ศ. 2536–2549
* พระครูปลัดดิลกวัฒน์ (ทินวัฒน์ จนฺทวํโส) พ.ศ. 2551–2556
* พระครูสุคันธสีลวิลาส (เดชาธร ปริยตฺติธโร) พ.ศ. 2557–ปัจจุบัน

## อ้างอิง

สุคันธาราม
หมวดหมู่:โบราณสถานในเขตดุสิต
วัดบางกุฎีทอง

**วัดบางกุฎีทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตรงข้ามกับนิคมอุตสาหกรรมบางกะดี ในหมู่ที่ 2 บ้านโคกชะพลู ตำบลบางกะดี อำเภอเมืองปทุมธานี จังหวัดปทุมธานี ปัจจุบันมีพระใบฎีกาสุรเดช จกฺกธมฺโม เป็นเจ้าอาวาส

วัดบางกุฎีทองตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2328

วัดเป็นที่ประดิษฐานพระพรหมองค์ใหญ่ที่สุดในโลก ซึ่งตั้งอยู่บนวิหารแก้วจัตุรมุข กว้าง 10.2 เมตร ยาว 14.5 สูง 16.5 เมตร องค์พระพรหมมีโครงสร้างเหล็ก ก่ออิฐ ปั้นปูน โดยใช้ปูนตำจากเพชรบุรี ประดับกระจก ติดแก้วสี และเพชรสวารอฟสกีมากกว่า 100,000 เม็ด ด้วยฝีมือช่างจากเพชรบุรี พระพรหมองค์ดังกล่าวใช้เวลาก่อสร้างประมาณ 5 ปีเศษ นับตั้งแต่ทำพิธีลงเสาเข็มสร้างฐานองค์พระพรหม สร้างโดยหลวงพ่อชำนาญ อุตตมปัญโญ (พระราชสิริวัชรรังษี) อดีตเจ้าอาวาสวัดบางกุฎีทอง

ทางวัดมีการจัดงานนมัสการหลวงพ่อดำ-หลวงพ่อขาว กวนข้าวทิพย์ และพิธีสะเดาะเคราะห์ต่อชะตาชีวิต ในช่วงต้นปี

## อ้างอิง

บางกุฎีทอง
บางกุฎีทอง
วัดคลองสวน (จังหวัดสมุทรปราการ)

**วัดคลองสวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองสวน ตำบลบ้านคลองสวน อำเภอพระสมุทรเจดีย์ จังหวัดสมุทรปราการ

วัดมีเนื้อที่ 29 ไร่ 2 งาน 50 ตารางวา อาณาเขตทิศเหนือจดถนนประชาอุทิศ–บ้านคลองสวน ทิศใต้จดคลองลาดน้ำคำ ทิศตะวันออกจดที่ดินเอกชน ทิศตะวันตกจดคลองบางกระนก (รางกะนก)

## ประวัติ
วัดก่อตั้งเมื่อ พ.ศ. 2452 ในระยะแรกนี้เสนาสนะสงฆ์ที่ถาวรยังไม่มีปรากฏอยู่เลย ต่อมาวัดคลองสวนได้รับอนุญาตให้สร้างเมื่อวันที่ 2 พฤษภาคม พ.ศ. 2482 โดยมีนายปลั่งและนางมอ อินทสังข์ เป็นผู้ถวายที่ดินและดำเนินการสร้างวัด ต่อมานายแฉล้ม อินทสังข์ ได้ถวายที่ดินเพิ่มเติม คือส่วนที่สร้างโรงเรียนวัดคลองสวน เหตุที่ย้ายวัดเพราะประชาชนได้อพยพมาทำมาหากินอยู่ที่ใหม่ จึงได้ตกลงสร้างวัดขึ้นมาใหม่ และเนื่องจากวัดตั้งอยู่ปลายคลองสวนบางมด จึงได้มีนามว่า "วัดคลองสวน" ส่วนวัดเก่าประชาชนเหลือน้อยจึงทิ้งไว้กลายเป็นวัดร้าง วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ที่ดินวัดเก่าได้กลายมาเป็นที่ธรณีสงฆ์ของวัดคลองสวน

## วัตถุมงคล
วัดคลองสวนมีเกจิอาจารย์ คือ หลวงพ่อครึ้ม อดีตเจ้าอาวาส ท่านสร้างวัตถุมงคลมากมาย โดยเริ่มสร้างครั้งแรกในปี พ.ศ. 2507 ได้สร้างเหรียญรูปหลวงพ่อศิริชัย (พิมพ์พระประธาน) พระยอดธงหล่อโบราณ และต่อมาท่านได้สร้างเหรียญรูปเหมือน ตะกรุดโทน ผ้ายันต์ หนุมาน ตะกรุด 7 ดอก พระปิดตา พระสมเด็จพิมพ์ต่าง ๆ และปลัดขิก

## อ้างอิง

คลองสวน
หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว

***หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว*** () เป็นซีรีส์ไลต์โนเวลญี่ปุ่น เขียนโดยโทชิโอะ ซาโต และวาดภาพโดยนาโอะ วาตานูกิ ตีพิมพ์โดยสำนักพิมพ์ SB Creative วางจำหน่ายเป็นหนังสือในเครือจีเอบุงโกะตั้งแต่เดือนกุมภาพันธ์ พ.ศ. 2560 ถึงกรกฎาคม พ.ศ. 2565 ทั้งหมด 15 เล่ม ซีรีส์มังงะดัดแปลงวาดภาพโดยฮาจิเมะ ฟูเซมาจิ เผยแพร่ออนไลน์ตั้งแต่เดือนกันยายน พ.ศ. 2560 ผ่านนิตยสารการ์ตูนออนไลน์ *[[Gangan Online]]* ของสำนักพิมพ์สแควร์เอนิกซ์ ได้การการตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 10 ไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ซีรีส์อนิเมะโทรทัศน์ดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนมกราคมถึงเดือนมีนาคม พ.ศ. 2564

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
*  
* อนิเมะ ''หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว'' ที่มิวส์ ไทยแลนด์
* อนิเมะ ''หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว'' ที่ปีลีปีลี
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวผจญภัย
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวโชเน็ง
หมวดหมู่:ไลเดนฟิมส์
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:อนิแม็ก
หมวดหมู่:มิวส์ คอมมิวนิเคชัน

หมวดหมู่:จีเอบุงโกะ
วัดศรีนวลธรรมวิมล

**วัดศรีนวลธรรมวิมล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองแขม เขตหนองแขม กรุงเทพมหานคร

เดือนตุลาคม พ.ศ. 2523 พระครูสุนทรธรรมวิมล (ทวีศักดิ์ ชุตินฺธโร) ได้เดินทางมาปักกลดใต้ต้นไม้ริมหนองน้ำใหญ่ในอำเภอหนองแขมเพื่อปฏิบัติภาวนาบำเพ็ญธรรม ต่อมานายธนิตย์ มาศรีนวล ชาวบ้านในละแวกนั้น มีจิตศรัทธาถวายที่ดินจำนวน 44 ไร่ โดยแบ่งเป็นเนื้อที่ของวัด 26 ไร่ 3 งาน 45 ตารางวา เป็นที่สร้างวัด และได้ตั้งชื่อวัดว่า "วัดศรีนวลธรรมวิมล" ตามนามผู้บริจาค โดยที่ดินอีกส่วนนั้นได้สร้างเป็นโรงเรียนวัดศรีนวลธรรมวิมล ได้ตั้งวัดขึ้นเมื่อวันที่ 19 ธันวาคม พ.ศ. 2523 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535

พระครูสุนทรธรรมวิมลเป็นเกจิอาจารย์ กล่าวกันว่า ท่านคืออดีตจอมโจรเลื่องชื่อสมัยหลังสงครามโลกครั้งที่สอง ที่ได้กลับตัวกลับใจ หันหน้าเข้าสู่เส้นทางสายธรรมะ ท่านได้ยังดำเนินโครงการสาธารณประโยชน์ต่าง ๆ ทั้งสร้างวัด สร้างโรงเรียน เปิดโรงเรียนฝึกอาชีพ และตั้งโรงพยาบาลรักษาพระสงฆ์อาพาธ รวมถึงทำพิธีปลุกเสกวัตถุมงคลหลายชนิด ในปี พ.ศ. 2550 มีจตุคามรามเทพรุ่นย้อนยุค เหรียญรัชกาลที่ 5 พระสมเด็จ และเข็มกลัดนะพุทธลือชาเป็นอาทิ

## อ้างอิง

ศรีนวลธรรมวิมล
วัดประชาโฆสิตาราม

**วัดประชาโฆสิตาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดประชา ตำบลปลายโพงพาง อำเภออัมพวา จังหวัดสมุทรสงคราม

## ประวัติ
วัดประชาโฆสิตารามเดิมมีชื่อว่า **วัดบางนกแขวก** ตามชื่อคลองและชื่อหมู่บ้าน สันนิษฐานว่าสร้างเมื่อปี พ.ศ. 2251 ตรงกับปลายสมัยพระเจ้าเสือ กษัตริย์องค์ที่ 19 แห่งกรุงศรีอยุธยา ตามประวัติเท่าที่สืบค้นได้ ในสมัยพระอธิการช่อเป็นเจ้าอาวาส ได้มีการย้ายพระอุโบสถหลังเก่าไปทางทิศเหนือของวัด ลักษณะของพระอุโบสถเป็นแบบอาคารไม้มุงด้วยจากและได้ขอพระราชทานวิสุงคามสีมาใหม่ ต่อมาในสมัยของพระอธิการผึ้งซึ่งเป็นเจ้าอาวาสปกครองต่อ ในราวปี พ.ศ. 2422 นายเมืองและนางขำได้มีจิตศรัทธาปฏิสังขรณ์ขึ้นมาใหม่เปลี่ยนมาเป็นแบบก่ออิฐถือปูน มุงด้วยกระเบื้องดินเผา สร้างทับหลังเก่า และได้สร้างพระประธานขึ้นใหม่หนึ่งองค์ หน้าตักกว้าง 3 ศอก 9 นิ้ว

ราวปี พ.ศ. 2443 วัดได้ย้ายศาลาการเปรียญจากริมน้ำไปทางทิศใต้และเปลี่ยนแปลงให้กว้างขวางกว่าเดิม ในปีเดียวกันนี้ นายเมืองและนางขำได้สร้างหอสวดมนต์อีกหลังหนึ่ง ต่อมา พ.ศ. 2463 อุโบสถชำรุดทรุดโทรมจึงได้รื้อแล้วปลูกสร้างใหม่โดยก่อสร้างในที่เก่า หลังคามุงด้วยกระเบื้องดินเผาและสร้างกำแพงแก้วล้อมรอบ

ต่อมา พ.ศ. 2480 นางตาบ กล้ายประยงค์ ได้มอบกรรมสิทธิ์ที่ดินให้ 4 ไร่ 2 งาน 35 ตารางวา โดยได้ปลูกสร้างอาคารเรียนและสร้างโรงเรียน และได้มอบบ้านทรงไทย 2 ชั้น เพื่อปลูกสร้างโรงเรียนพระปริยัติธรรม จวบจนปี พ.ศ. 2485 ได้เปลี่ยนชื่อวัดจาก "วัดบางนกแขวก" มาเป็น "วัดประชาโฆสิตาราม" อันมีความหมายว่า "วัดเจริญรุ่งเรืองมาได้ก็เนื่องด้วยประชาชนเป็นผู้อุปการะสนับสนุน โดยมีสุนฺทรโฆสิต ภิกขุ เป็นผู้นำ"

ต่อมาในสมัยพระครูสมุทรวิจารณ์เป็นเจ้าอาวาส มีการปลูกสร้างเสนาสนะใหม่ ได้แก่ กุฏิ หอฉัน ศาลาการเปรียญ ศาลาอเนกประสงค์ โรงพิธีศาลาบำเพ็ญกุศล สะพานข้ามคลอง โรงเรียนพระปริยัติธรรม ศาลาท่าน้ำโรงครัว สถานีอนามัย เป็นต้น และปี พ.ศ. 2513 ได้สร้างพระอุโบสถหลังใหม่ขึ้นมาแทนการบูรณะ และได้รับที่ดินจากนางสาวเปรียบ กรสวัสดิ์ จำนวน 2 ไร่ 2 งาน 2 ตารางวา

## ปูชนียวัตถุ
พระประธานในอุโบสถ มีนามว่า พระมงคลโฆสิต เป็นพระพุทธรูปปางมารวิชัยหล่อด้วยโลหะหลายอย่าง นายเมือง นางขำ สร้างถวายเมื่อ พ.ศ. 2442

## รายนามเจ้าอาวาส
* พระอธิการช่อ
* พระอธิการผึ้ง
* พระครูสุนทรโฆสิต (หลวงพ่อทองอยู่)
* พระครูสมุทรวิจารณ์ (หลวงพ่อคลี่ฐานวิจาโร (วิจารณ์ศิริสวัสดิ์))

## อ้างอิง

ประชาโฆสิตาราม
วัดคลองเตยนอก

**วัดคลองเตยนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองเตย เขตคลองเตย กรุงเทพมหานคร

## ประวัติ
วัดคลองเตยนอกเป็นวัดเก่าแก่วัดหนึ่ง ตั้งมานาน แต่ไม่ปรากฏหลักฐานแน่ชัดว่าสร้างขึ้นในสมัยใด ถึงกระนั้นจากข้อมูลตั้งวัดของกรมการศาสนาระบุว่าตั้งวัดเมื่อ พ.ศ. 2370 สำหรับนามของวัด เดิมมีชื่อว่า **วัดกุเกษมคงคาราม** ตั้งชื่อตามเจ้าของที่ผู้ถวายที่ดินให้สร้างวัดและผู้บริจาคเงินสร้างถาวรวัตถุในวัด กล่าวคือ ผู้ถวายที่ดินมีชื่อว่า "กุ" ส่วนผู้บริจาคเงินสร้างวัดมีชื่อว่า "เกษม" จึงได้นำชื่อของทั้งสองท่านมาต่อเข้ากันเป็น "กุเกษม" และอาศัยว่าสถานที่นั้นอยู่ใกล้แม่น้ำจึงนำคำว่า "คงคาราม" รวมกันเป็น "วัดกุเกษมคงคาราม" แปลได้ความว่า วัดริมแม่น้ำของท่านที่ชื่อว่ากุและเกษมเป็นผู้สร้าง 

ต่อมาจะด้วยสาเหตุอันใดไม่ปรากฏชัด ชาวบ้านทั่วไปเรียกชื่อวัดนี้เปลี่ยนไปจากเดิมเป็น **วัดบ้านเล่า** สันนิษฐานว่าเนื่องมาจากวัดนี้ตั้งอยู่ปากคลองบ้านลาว ณ สถานที่ดังกล่าว มีชาวรามัญและชาวลาวอพยพมาจากที่ใดไม่ทราบ มาตั้งบ้านเรือนอยู่เป็นจำนวนมาก ปากคลองแห่งนี้จึงได้ชื่อว่า "ปากคลองบ้านลาว" เพราะมีชาวลาวมาอาศัย จึงถูกขนานนามว่า "วัดบ้านลาว" แต่ภายหลังคงเพี้ยนมาเป็น "วัดบ้านเล่า" 

ส่วนนามวัดในปัจจุบันที่ชื่อ "วัดคลองเตยนอก" มาจากสถานที่ตั้งวัดอยู่ในท้องที่แขวงคลองเตย แต่เนื่องจากมีวัดคลองเตยอีกแห่งคือวัดคลองเตยใน วัดแห่งนี้จึงชื่อวัดคลองเตยนอก

## อาคารเสนาสนะ
อุโบสถหลังเดิมเป็นแบบทรงไทยที่เรียกกันทรงมนิลา หลังคามุงด้วยกระเบื้องดินเผา ช่อฟ้าใช้ปูนปั้นเป็นรูปพญานาคยกหางขึ้นไปจนบรรจบชนกันบนยอดจั่ว ห้อยหัวลงมายังเชิงชายทั้งสองด้าน หน้าบันทั้งด้านหน้าหลังปั้นด้วยปูน เป็นลายเครือเถาและดอกพุดตานประดับด้วยจานเบญจรงค์ลายคราม มีพาไลหลังคายื่นออกมาด้านหน้าอุโบสถ

อุโบสถหลังใหม่สร้างเมื่อ พ.ศ. 2522 ทรงไทยหลังคา 3 ชั้น มีซุ้มประตูหน้าต่าง หน้าบัน คันทวย บัวปลายเสาปั้นด้วยปูนลงรักปิดทองประดับกระจก ฝาผนังภายในมีจิตรกรรมฝาผนังเกี่ยวกับเรื่องพุทธประวัติและพระเจ้าสิบชาติ อาคารเสนาสนะอื่น ๆ ได้แก่ กุฏิสงฆ์ 12 หลัง ศาลาบำเพ็ญกุศล และฌาปนสถาน

## รายนามเจ้าอาวาส
* เจ้าอธิการกลุด 
* พระอธิการอยู่
* พระอธิการแก้ว
* พระอธิการขาว
* พระอธิการแฉ่ง
* พระหลุย สิริวฑฺฒโน (รักษาการแทนเจ้าอาวาส)
* พระมหาสิริ
* พระครูนนทวรวัฒน์
* พระมหานพโรจน์ ธมฺมิโก (ปธ.๗) พ.ศ. 2557–ปัจจุบัน

## อ้างอิง

คลองเตยนอก
หมวดหมู่:สิ่งก่อสร้างริมแม่น้ำเจ้าพระยา
อนิเมะในปี พ.ศ. 2564

เหตุการณ์ที่เกี่ยวข้องกับ **[[อนิเมะ]]ในปี พ.ศ. 2564**

เนื่องด้วยสถานการณ์การระบาดทั่วของโควิด-19 ที่ยังดำเนินอยู่ในปัจจุบัน บางเรื่องอาจมีการเลื่อนการเผยแพร่

## การเผยแพร่
### ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2564

### ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2564

### ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2564

### ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2564

## บุคคลในวงการอนิเมะที่ถึงแก่กรรม
### กุมภาพันธ์
* **25 กุมภาพันธ์**: มาซากโกะ ซูงายะ นักพากย์ชาวญี่ปุ่น (*[[Aim for the Ace!]]*, *[[Nobody's Boy Remi]]*, *[[ปาร์แมน]]*, *[[ลามู ทรามวัยจากต่างดาว]]*) เสียชีวิตขณะอายุ 83 ปี
* **26 กุมภาพันธ์**: ทัตซึกุ ไซโต โปรดิวเซอร์แอนิเมชันชาวญี่ปุ่น (*[[คิทาโร่]]*, *[[Shōnen Ninja Kaze no Fujimaru]]*, *[[หน้ากากเสือ]]*) เสียชีวิตขณะอายุ 87 ปี

### มีนาคม
* **15 มีนาคม**:
** มาซาฮิโระ อันไซ นักพากย์ชาวญี่ปุ่น (*[[เซเลอร์มูน]]*, *ลามู ทรามวัยจากต่างดาว*) เสียชีวิตขณะอายุ 66 ปี
** ยาซูโอะ โอตสึกะ แอะนิเมเตอร์ชาวญี่ปุ่น (**', ''[[Future Boy Conan]]'', ''[[ลูแปงที่ 3]]'') เสียชีวิตขณะอายุ 89 ปี

=== เมษายน ===
* **16 เมษายน**: [[ฟูมิโอะ ฮิซามัตสึ]] นักเขียนการ์ตูนและแอะนิเมเตอร์ชาวญี่ปุ่น (''Bōken Gabotenjima'', ''Shōnen Ninja Kaze no Fujimaru'', ''[[Super Jetter]]'') เสียชีวิตขณะอายุ 77 ปี
* **17 เมษายน**: [[โอซามุ โคบายาชิ]] ผู้กำกับแอนิเมชันชาวญี่ปุ่น (''[[ปุปะจังหวะฮา]]'', ''End of the World'', ''[[พาราไดซ์คิส]]'', ''[[นินจาคาถาโอ้โฮเฮะ|นารูโตะ ตำนานวายุสลาตัน]]'') เสียชีวิตขณะอายุ 57 ปี
* **24 เมษายน**: [[ชุนซูเกะ คิกูจิ]] นักแต่งเพลงชาวญี่ปุ่น (''[[โดราเอมอน]]'', ''[[ดราก้อนบอล]]'', ''[[ดร.สลัมป์ กับหนูน้อยอาราเล่]]'', ''[[เก็ตเตอร์โรโบ]]'', ''หน้ากากเสือ'') เสียชีวิตขณะอายุ 89 ปี

=== พฤษภาคม ===
* **6 พฤษภาคม*': [[เค็นตาโร มิอูระ]] นักเขียนการ์ตูนชาวญี่ปุ่น (*เบอร์เซิร์ก'') เสียชีวิตขณะอายุ 54 ปี

## อ้างอิง

หมวดหมู่:อนิเมะตามปี
เซลล์เนื้อเยื่ออักเสบ

**เซลล์เนื้อเยื่ออักเสบ** () เป็นการติดเชื้อแบคทีเรียที่ผิวหนังส่วนลึก ได้แก่ชั้นหนังแท้และไขมันใต้ผิวหนัง ผู้ป่วยจะมีผิวหนังแดงเฉพาะที่และเพิ่มขนาดขึ้นใช้เวลา 2-3 วัน มักไม่ปรากฎเส้นขอบชัดเจน และอาจมีผิวหนังบวมได้ รอยแดงนี้เมื่อกดลงไปแล้วอาจจางลงแต่ก็ไม่ได้เป็นเช่นนั้นเสมอไป บริเวณที่เกิดการติดเชื้อมักมีอาการเจ็บปวดร่วมด้วย การอักเสบอาจกินบริเวณถึงหลอดน้ำเหลือง และผู้ป่วยอาจมีไข้และรู้สึกอ่อนเพลียได้
## อ้างอิง

## แหล่งข้อมูลอื่น

หมวดหมู่:การอักเสบ
หมวดหมู่:โรคของฟาสเชีย
หมวดหมู่:ภาวะเกี่ยวกับผิวหนังซึ่งสัมพันธ์กับการติดเชื้อแบคทีเรีย
อับราฮัม อัตตาฮ์

**อับราฮัม นี อัตตาฮ์** (; เกิด 2 กรกฎาคม พ.ศ. 2544) เป็นนักแสดงชาวกานาอาศัยอยู่ในสหรัฐเพื่อประกอบอาชีพและการศึกษา  เขามาจากกลุ่มชาติพันธุ์ Ga–Dangme ในเขต Greater Accra ของกานา เขาเปิดตัวในภาพยนตร์สารคดีเรื่อง *[[Beasts of No Nation (film)|Beasts of No Nation]]* (2015) สำหรับบทบาทนำของยุวชนทหาร Agu ทำให้อัตตาฮ์ได้รับรางวัล Marcello Mastroianni Award สาขานักแสดงหนุ่มยอดเยี่ยมในเทศกาลภาพยนตร์นานาชาติเวนิสครั้งที่ 72  เขาได้รับแต่งตั้งให้เป็นทูตของนโยบายการศึกษาฟรีในกานาหลังจากสนับสนุนนโยบายด้วยภาพลักษณ์การสนับสนุน

ในปี ค.ศ. 2017 เขาปรากฏตัวในภาพยนตร์ของมาร์เวลสตูดิโอส์ เรื่อง *[[Spider-Man: Homecoming]]*  เขาได้ร่วมแสดงในภาพยนตร์เรื่องที่สามของ Shane Carruth เรื่อง *The Modern Ocean*

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:นักแสดงชาวกานา
แองเการี ไรซ์

**แองเการี อิซาเบล เทเรซา ไรซ์** (, ; เกิด 1 มกราคม พ.ศ. 2544 ) เป็นนักแสดงหญิงชาวออสเตรเลีย เธอเริ่มอาชีพในฐานะนักแสดงเด็กโดยได้รับความสนใจจากบทบาทของเธอในเรื่อง *[[These Final Hours]]* และ *[[The Nice Guys]]* ต่อมาในปีค.ศ. 2024 เธอได้รับบทเป็น เคดี้ เฮรอน ตัวละครหลักจากภาพยนตร์เรื่อง ก๊วนสาวซ่าส์ วีนซะไม่มี

## ชีวิตวัยเด็ก
ไรซ์ได้รับการตั้งชื่อตามเมืองแองเการีในนิวเซาท์เวลส์ที่คุณยายของเธออาศัยอยู่  เธอเกิดที่ซิดนีย์และอาศัยอยู่ในเมลเบิร์น โดยมีพ่อแม่ของเธอ เจเรมี ไรซ์ ซึ่งเป็นผู้กำกับ และ เคท ไรซ์ นักเขียน ซึ่งเธอได้เข้าเรียนที่ Princes Hill Secondary College จบการศึกษาในปี ค.ศ. 2018  เธออาศัยอยู่ที่เพิร์ธเป็นเวลาห้าปี และในมิวนิก ประเทศเยอรมนีเป็นเวลาหนึ่งปีก่อนที่จะย้ายกลับไปเมลเบิร์น 

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:นักแสดงชาวออสเตรเลีย
โลแกน มาร์แชล-กรีน

**โลแกน มาร์แชล-กรีน** (; เกิด 1 พฤศจิกายน พ.ศ. 2519) เป็นนักแสดงและผู้กำกับชาวอเมริกัน เขาเป็นที่รู้จักจากบทบาทในซีรีส์โทรทัศน์เรื่อง *[[24 (TV series)|24]]*, *[[The O.C.]]*, *[[Traveler (TV series)|Traveler]]*, *[[Dark Blue (TV series)|Dark Blue]]* และ *[[Quarry (TV series)|Quarry]]* รวมถึงบทบาทของเขาในภาพยนตร์เรื่อง *[[Devil (2010 film)|Devil]]*, 
*[[Prometheus (2012 film)|Prometheus]]*, **, *[[Spider-Man: Homecoming]]* และ *[[Upgrade (film)|Upgrade]]*

## ชีวิตวัยเด็ก
มาร์แชล-กรีนเกิดในชาร์ลสตัน เซาท์แคโรไลนา ซึ่งมีพ่อแม่เป็นครู เขาได้รับการเลี้ยงดูจากแม่ของเขาชื่อ โลว์รี มาร์แชล ในแครนสตัน โรดไอส์แลนด์ ในขณะที่เธอสอนละครเวทีที่มหาวิทยาลัยบราวน์  เขามีพี่ชายฝาแฝดชื่อเทย์เลอร์ ทั้งคู่เข้าเรียนที่ Barrington High School ในช่วงต้นทศวรรษ 1990 เขาศึกษาระดับปริญญาตรีที่มหาวิทยาลัยเทนเนสซีน็อกซ์วิลล์ซึ่งเขาเขียนให้หนังสือพิมพ์โรงเรียน *[[The Daily Beacon]]*

เขาเข้าเรียนที่ National Theater Institute ในวอเตอร์ฟอร์ด คอนเนตทิคัต และได้รับปริญญาโทสาขาวิจิตรศิลป์จากหลักสูตรการแสดงบัณฑิตที่ Tisch School of the Arts ของมหาวิทยาลัยนิวยอร์ก 

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2519
หมวดหมู่:นักแสดงชาวอเมริกัน
หมวดหมู่:บุคคลจากรัฐเซาท์แคโรไลนา
หมวดหมู่:บุคคลฝาแฝด
อัลกิตาบุลอัคฎ็อร

***อัลกิตาบุลอัคฎ็อร*** () เป็นหนังสือสั้น ๆ เกี่ยวกับปรัชญาการเมืองของมูอัมมาร์ กัดดาฟี ตีพิมพ์ครั้งแรกใน ค.ศ. 1975 โดย "มีจุดมุ่งหมายให้ทุกคนได้อ่าน" กล่าวกันว่า หนังสือนี้ได้แรงบันดาลใจจาก *[[คติพจน์จากประธานเหมา เจ๋อตง]]* ทั้งสองเล่มตีพิมพ์ทั้งในและนอกประเทศ และ "เขียนด้วยรูปแบบภาษาพื้นฐานที่เข้าใจง่าย พร้อมกับคำขวัญที่จดจำง่ายจำนวนมาก" ในช่วงสงครามกลางเมืองลิเบีย ผู้ประท้วงฝ่ายต่อต้านกัดดาฟีได้เผาหนังสือนี้ไปหลายเล่ม

## ดูเพิ่ม
*คติพจน์จากประธานเหมา เจ๋อตง
*ญะมาฮีรียะฮ์

## อ้างอิง

## แหล่งข้อมูลอื่น

**[[WorldCat]]:* Formats and editions of ''The Green Book''
*OpenAnthropology.org: The Green Book (pdf file)
*The Green Book in the original Arabic (pdf file) 

หมวดหมู่:หนังสือโดยมูอัมมาร์ กัดดาฟี
หมวดหมู่:วรรณกรรมลิเบีย
หมวดหมู่:ประวัติศาสตร์ลิเบียภายใต้การปกครองของมูอัมมาร์ กัดดาฟี
หมวดหมู่:หนังสือทางการเมือง
หมวดหมู่:แถลงการณ์ทางการเมือง
หมวดหมู่:การเมืองลิเบีย
หมวดหมู่:หนังสือและแผ่นพับโฆษณาชวนเชื่อ
หมวดหมู่:สังคมนิยมในประเทศลิเบีย
การเรียนรู้โดยการเลียนแบบ

thumb|การเลียนแบบบิดาของบุตร
**การเรียนรู้โดยการเลียนแบบ** () เป็นประเภทของการเรียนรู้ทางสังคมที่พฤติกรรมใหม่เกิดขึ้นจากการเลียนแบบ การเลียนแบบช่วยในการสื่อสาร การมีปฏิสัมพันธ์ทางสังคมและความสามารถในการปรับอารมณ์ของตนสู่อารมณ์ของบุคคลอื่น นอกจากนี้ยังจำเป็นต่อพัฒนาการของประสาทรับรู้และการเคลื่อนไหวและการดำเนินชีวิตทางสังคม ความสามารถในการเลียนแบบการกระทำของบุคคลที่ถูกสังเกตสามารถพบได้ทั้งในมนุษย์และสัตว์ โดยการเรียนรู้โดยการเลียนแบบมีบทบาทสำคัญเป็นอย่างมากต่อมนุษย์ทางด้านการพัฒนาวัฒนธรรม การเรียนรู้โดยการเลียนแบบแตกต่างจากการเรียนรู้โดยการสังเกต โดยการเรียนรู้โดยการเลียนแบบจะเป็นการทำตามพฤติกรรมที่แสดงจากผู้กระทำ ขณะที่การเรียนรู้โดยการสังเกตสามารถเกิดขึ้นเมื่อผู้เรียนสังเกตพฤติกรรมอันไม่พึงประสงค์และผลที่ตามมาของพฤติกรรมนั้น และจากนั้นจะเรียนรู้ที่จะหลีกเลี่ยงพฤติกรรมดังกล่าว

## อ้างอิง

หมวดหมู่:การเรียนรู้
โลหฑี

**โลหฑี** หรือ **โลหรี** (Lohri; คุรมุขี: ਲੋਹੜੀ, ชาห์มุขี: لوہڑی, เทวนาครี: लोह्ड़ी) เป็นเทศกาลฤดูหนาวของท้องถิ่นปัญจาบ ที่เป็นที่นิยม มีการเฉลิมฉลองโดยเฉพาะในภูมิภาคปัญจาบ ที่ซึ่งตัวเทศกาลเองมีความสำคัญและความเชื่อมโยงกับภูมิภาคนี้อย่างสำคัญ  เชื่อกันโดยทั่วไปว่าเทศกาลนี้เป็นการเฉลิมฉลองการสิ้นสุดของทักษิณายัน โลหฑีจึงเป็นเหมือนการเฉลิมฉลองจุดสิ้นสุดของฤดูหนาว การเฉลิมฉลองนั้นจะเริ่มมีขึ้นในคืนก่อนเริ่มต้นมกรสังกรานติ หรือที่รู้จักในชื่อ มาฆี และอยู่ในช่วงสุริยะของปฏิทินสุริยจันทรคติ พิกรรมี ซึ่งโดยทั่วไปมักตรงกับวันตามปฏิทินเกรเกอเรียนวันเดียวกันทุกปี คือ 13 มกราคม

โลหฑีเป็นวันหยุดทางการในรัฐปัญจาบ รัฐหรยาณา และ ราชธานีเดลี ของประเทศอินเดีย ที่ซึ่งมีการเฉลิมฉลองทั้งในชาวซิกข์ ฮินดู มุสลิม และคริสต์ โดยทั่วกัน อย่างไรก็ตาม โลหฑีไม่ได้เป็นวันหยุดทางการแคว้นปัญจาบของประเทศปากีสถาน แต่ก็มีการเฉลิมฉลองโดยชาวซิกข์ ฮินดู และมุสลิมบางส่วน 

## อ้างอิง

หมวดหมู่:วัฒนธรรมปัญจาบ
หมวดหมู่:เทศกาลในประเทศอินเดีย
หมวดหมู่:ปัญจาบ
หมวดหมู่:ฤดูหนาว
หมวดหมู่:ไฟในวัฒนธรรม
หมวดหมู่:เทศกาลฮินดู
หมวดหมู่:เทศกาลซิกข์
ทอมมี แฟลนากัน (นักแสดง)

**ทอมมี แฟลนากัน** (; เกิด 3 กรกฎาคม พ.ศ. 2508) เป็นนักแสดงชาวสก็อต เขาเป็นที่รู้จักกันดีในบทบาทของเขาในฐานะ Filip "Chibs" Telford ในซีรีส์โทรทัศน์แนวอาชญากรรมของ FX เรื่อง *[[Sons of Anarchy]]* (2008–2014) และภาคแยก *[[Mayans M.C.]]* (2019), Cicero ใน *[[Gladiator (2000 film)|Gladiator]]* (2000), Morrison ใน *[[Braveheart]]* (1995), Till I ใน *[[Guardians of the Galaxy Vol. 2]]* (2017) และวิลเลียมสันใน *[[All About The Benjamins]]* (2002)

## ชีวิตช่วงต้น
ทอมมีเกิดที่อีสเตอร์เฮาส์ กลาสโกว์ เป็นลูกคนที่สองจากสี่คน เขาเคยเป็นเด็กผู้ช่วยพระทำพิธี แผลบนใบหน้าของเขามาจากการโจมตีด้วยมีดนอกไนต์คลับตอนที่เขาทำงานเป็นดีเจ
หลังเดินออกจากไนต์คลับ พวกแก๊งโจมตีเขา แทงและฟันตัวเขาด้วยมีด ทำให้เกิดรอยแผลเป็นบนใบหน้า

## ชีวิตส่วนตัว
แฟลนากันแต่งงานกับดีนา แฟลนากันและให้กำเนิดลูกสาวใน ค.ศ. 2012 เขาเคยแต่งงานกับราเชล แฟลนากัน และเจน ฟอร์ด ซู พี่/น้องสาวของแฟลนากันทำงานเป็นพยาบาลในโรงพยาบาล Queen Elizabeth ในกลาสโกว์

## อ้างอิง

## แหล่งข้อมูลอื่น

*

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2508
หมวดหมู่:นักแสดงชาวสก็อต
คริส ซัลลิแวน (นักแสดง)

**คริส ซัลลิแวน** (; เกิด 19 กรกฎาคม พ.ศ. 2523) เป็นนักแสดงและนักดนตรีชาวอเมริกัน ปัจจุบันเขาแสดงเป็น โทบี้ เดมอน ในละครเรื่อง *[[This Is Us (TV series)|This Is Us]]* ของ NBC สำหรับบทบาทนี้ซัลลิแวนได้รับการเสนอชื่อเข้าชิง Primetime Emmy Award สาขานักแสดงสมทบชายยอดเยี่ยมในซีรีส์ดราม่า ในปี ค.ศ. 2019

เขาได้รับความสนใจเป็นครั้งแรกจากการรับบท Tom Cleary ในซีรีส์ของ Cinemax เรื่อง *[[The Knick]]* นอกจากนี้เขายังเล่นเป็น Taserface ใน *[[Guardians of the Galaxy Vol. 2]]* และ Benny Hammond ใน *[[Stranger Things]]*

เขาได้แสดงในตอนเดียวของละครทีวีหลายเรื่อง ได้แก่ *[[A Gifted Man]]* (2012), *[[Elementary (TV series)|Elementary]]*, *[[Law & Order: Special Victims Unit]]*, และ*[[The Americans]]* (2013).

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2523
หมวดหมู่:นักแสดงชาวอเมริกัน
หมวดหมู่:บุคคลจากปาล์มสปริงส์
เรจีบันเดรันตีส

**เรจีบันเดรันตีส** () เป็นสถานีโทรทัศน์ในประเทศบราซิล ตั้งอยู่ในเมืองเซาเปาโล บริษัทย่อยของกรูปูบันเดรันตีสจีคอมมูนีกาเซา เริ่มออกอากาศครั้งแรกในปี พ.ศ. 2510 ถึงปัจจุบัน และเป็นสถานีโทรทัศน์ที่สี่ในประเทศบราซิล

## อ้างอิง

## แหล่งข้อมูลอื่น
* Official web site 


หมวดหมู่:สถานีโทรทัศน์ในประเทศบราซิล
หมวดหมู่:ก่อตั้งในปี พ.ศ. 2510
อาร์ชลินุกซ์

**อาร์ชลินุกซ์** () เป็นการแจกจ่ายลินุกซ์ สำหรับคอมพิวเตอร์ที่มีสถาปัตยกรรมแบบเอกซ์86-64  

อาร์ชลินุกซ์ยึดมั่นในหลักการ KISS ("Keep It Simple, Stupid") และมุ่งเน้นความเรียบง่าย ทันสมัย ปฏิบัตินิยม รวมถึงให้ผู้ใช้ปรับแต่งระบบได้ตามต้องการ  

ตัวจัดการแพ็คเกจที่เขียนขึ้นโดยเฉพาะสำหรับอาร์ชลินุกซ์ มีชื่อว่า Pacman ใช้เพื่อติดตั้ง ลบ และอัปเดตแพ็คเกจซอฟต์แวร์ นอกจากนี้ยังมีที่เก็บซอฟต์แวร์เพิ่มเติมคือ AUR  

อาร์ชลินุกซ์เป็นระบบแบบโรลลิ่งรีลีส ซึ่งหมายความว่าไม่มีการปล่อย "รุ่นหลัก" ใหม่ทั้งหมด การอัปเดตระบบปกติจะเพียงพอสำหรับรับซอฟต์แวร์ล่าสุด อิมเมจการติดตั้งที่เผยแพร่ทุกเดือนโดยทีมอาร์ชเป็นเพียงภาพรวมของส่วนประกอบหลักของระบบ  

อาร์ชลินุกซ์มีเอกสารประกอบที่ครอบคลุม ซึ่งรวมถึงวิกิชุมชน ArchWiki ที่ผู้ใช้สามารถเข้าถึงข้อมูล คู่มือ และบทความสนับสนุนการใช้งานได้อย่างครบถ้วน

## หมายเหตุ

## อ้างอิง

หมวดหมู่:การแจกจ่ายลินุกซ์

## หมายเหตุ

## อ้างอิง

หมวดหมู่:การแจกจ่ายลินุกซ์
วัดคุณหญิงส้มจีน

**วัดคุณหญิงส้มจีน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 ตำบลคลองหนึ่ง อำเภอคลองหลวง จังหวัดปทุมธานี ปัจจุบันมีเจ้าอาวาส คือ พระครูปลัด มานพ สีลโชโต

วัดคุณหญิงส้มจีนสร้างขึ้นเมื่อ พ.ศ. 2478 ที่ตั้งเดิมของวัดอยู่ฝั่งตะวันออกของคลองหนึ่ง โดยเมื่อ พ.ศ. 2472 หม่อมแผ้วได้บริจาคที่สร้างวัด 20 ไร่ ต่อมาพระยาเขื่อนเพชรเสนากับคุณหญิงส้มจีน อุณหนันท์ ได้ถวายที่ดินเนื้อที่ 400 ไร่เศษ อยู่ฝั่งตรงข้ามกับวัด จึงได้ย้ายวัดมาสร้างขึ้นใหม่ ณ ที่ตั้งปัจจุบัน แล้วขนานนามวัดว่า "วัดคุณหญิงส้มจีน" ชาวบ้านนิยมเรียกว่า **วัดใหม่** วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2480 ได้ผูกพัทธสีมาเมื่อ พ.ศ. 2490 ทางวัดได้เริ่มเปิดสอนพระปริยัติธรรมมาตั้งแต่ พ.ศ. 2483

อุโบสถกว้าง 8 เมตร ยาว 11 เมตร สร้างเมื่อ พ.ศ. 2508 ภายในมีพระประธานนามว่า *พระเขื่อนเพชรเสนา* ซึ่งคุณหญิงส้มจีน เขื่อนเพชร เป็นผุ้สร้างถวาย กุฏิสงฆ์ 2 หลัง เป็นอาคารไม้เเละคอนกรีตเสริมเหล็ก หอสวดมนต์ 1 หลัง ศาลาการเปรียญ 1 หลัง อาคารเสนาสนะอื่น ๆ ได้แก่ ศาลาท่าน้ำ ศาลาบำเพ็ญกุศล ฌาปนสถาน

## อ้างอิง

คุณหญิงส้มจีน
เซลล์ขยันพันธุ์เดือด

เป็นซีรีส์มังงะญี่ปุ่น แต่งเรื่องและวาดภาพโดยอากาเนะ ชิมิซุ เป็นมังงะที่นำเซลล์ในร่างกายมนุษย์มาแสดงในรูปลักษณ์ของคน (มานุษยรูปนิยม) โดยสองตัวละครหลักคือเม็ดเลือดแดงและเม็ดเลือดขาว ตีพิมพ์ในนิตยสาร*[[โชเน็งซิริอุสรายเดือน]]* นิตยสารมังงะแนว*[[โชเน็ง]]*ของสำนักพิมพ์โคดันชะ ตั้งแต่เดือนมกราคม พ.ศ. 2558 ถึงมกราคม พ.ศ. 2564 ซีรีส์มังงะภาคแยก *[[เซลล์ขยันพันธุ์เดือด BLACK]]* ตีพิมพ์ตั้งแต่ปี พ.ศ. 2561 ถึง พ.ศ. 2564 ซีรีส์มังงะ*เซลล์ขยันพันธุ์เดือด*และ*เซลล์ขยันพันธุ์เดือด BLACK* มีลิขสิทธิ์ในประเทศไทยโดยสำนักพิมพ์รักพิมพ์

ซีรีส์มังงะได้รับการดัดแปลงเป็นซีรีส์อนิเมะโทรทัศน์ผลิตโดยสตูดิโอเดวิดโปรดักชัน ออกอากาศทั้งหมด 2 ฤดูกาล 21 ตอน ตั้งแต่เดือนกรกฎาคม พ.ศ. 2561 ถึงกุมภาพันธ์ พ.ศ. 2564 อนิเมะรูปแบบฉายในโรงภาพยนตร์เข้าฉายในเดือนกันยายน พ.ศ. 2563

## เนื้อเรื่อง
เรื่องราวเกิดภายในร่างกายมนุษย์ ที่เซลล์ (ที่แสดงในรูปลักษณ์ของคน) หลายล้านล้านเซลล์ต่างหน้าที่ของตนเพื่อทำให้ร่างกายมีสุขภาพที่ดี ซีรีส์เรื่องนี้เน้นไปที่สองเซลล์ตัวละครหลัก คือเม็ดเลือดแดงมือใหม่รหัส AE3803 ที่มักจะหลงทางระหว่างส่งของ กับเม็ดเลือดขาวรหัส U-1146 ผู้ต่อสู้กับเชื้อโรคที่รุกรานเข้ามาในร่างกาย

## ตัวละคร
;
:
:รับบทแสดงโดย: เมอิ นางาโนะ
: เซลล์เม็ดเลือดแดงผู้เริ่มงานใหม่ มีหน้าที่ขนส่งออกซิเจน คาร์บอนไดออกไซด์ และสารอาหารต่าง ๆ ไปทั่วร่างกาย เธอได้พบกับนิวโทรฟิลที่ช่วยเหลือเธอจากการโจมตีของเชื้อนิวโมคอกคัส (เชื้อก่อโรคปอดบวม) มีนิสัยซุ่มซ่ามและมักหลงทางบ่อย ๆ แต่ก็ตั้งใจทำหน้าที่อย่างสุดความสามารถ 
; / 
:
:รับบทแสดงโดย: ทาเกรุ ซาโต
: เซลล์เม็ดเลือดขาวชนิดหนึ่ง ทำหน้าที่สังหารเชื้อก่อโรคในร่างกาย แม้จะทำงานที่มีความรุนแรงและไร้ความปรานี แต่เนื้อแท้เป็นคนสุภาพและอ่อนโยน 
;
:
; / 
:
;
:
;
:
;
:
;
: 
;
: 
;
:
;
:
;
:
;
:
;
:
: An older red blood cell who sometimes guides and teaches AE3803 on how to properly perform her occupation.
;
:
;
:
;
:
;
:
;
:

## อ้างอิง

## แหล่งข้อมูลอื่น
* เว็บไซต์ทางการของหนังสือการ์ตูน  
* เว็บไซต์ทางการของอนิเมะ] 
* 

หมวดหมู่:มังงะที่ตีพิมพ์ในปี พ.ศ. 2558
หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวโชโจะ
หมวดหมู่:รักพิมพ์

หมวดหมู่:มิวส์ คอมมิวนิเคชัน
หมวดหมู่:อะนิเพล็กซ์
หมวดหมู่:การ์ตูนญี่ปุ่นแนวการแพทย์
บีสตาร์

***บีสตาร์*** (BEASTARS) เป็นซีรีส์การ์ตูนญี่ปุ่น เขียนเรื่องและวาดภาพโดยพารุ อิตางากิ ตีพิมพ์ในนิตยสาร *[[Weekly Shōnen Champion]]* ของสำนักพิมพ์อากิตะโชเตง ตั้งแต่เดือนกันยายน พ.ศ. 2559 ถึงเดือนตุลาคม พ.ศ. 2563 ตีพิมพ์เป็นหนังสือการ์ตูนรวมเล่มรวม 21 เล่ม เป็นเรื่องราวในโลกของสัตว์ที่มีรูปร่างแบบคนซึ่งมีวัฒนธรรมที่แบ่งแยกสัตว์กินเนื้อและสัตว์กินพืช

*บีสตาร์*ได้รับการดัดแปลงเป็นซีรีส์อนิเมะโทรทัศน์โดยสตูดิโอ Orange ออกอากาศตั้งแต่เดือนตุลาคมถึงธันวาคม พ.ศ. 2562 ในผังรายการ +Ultra ของสถานีโทรทัศน์ Fuji TV ฤดูกาลที่สองออกอากาศตั้งแต่เดือนมกราคมถึงมีนาคม พ.ศ. 2564 ซีรีส์อนิเมะได้รับลิขสิทธิ์โดยเน็ตฟลิกซ์ เผยแพร่ฤดูกาลแรกนอกประเทศญี่ปุ่นในเดือนมีนาคม พ.ศ. 2563 และฤดูกาลที่ 2 จะเผยแพร่ในเดือนกรกฎาคม พ.ศ. 2564  

*บีสตาร์*ได้รับหลายรางวัลในปี พ.ศ. 2561 รวมถึงรางวัลมังงะไทโชครั้งที่ 11 ถือเป็นการ์ตูนเรื่องแรกของสำนักพิมพ์อากิตะโชเตงที่ได้รับรางวัลนี้, รางวัลวัฒนธรรมเทตสึกะ โอซามุ ในสาขารางวัลนักสร้างสรรค์หน้าใหม่, รางวัลมังงะโคดันชะครั้งที่ 42 ในสาขา*[[โชเน็ง]]* และรางวัลหน้าใหม่ในเทศกาลศิลปะสื่อญี่ปุ่น

## อ้างอิง

## แหล่งข้อมูลอื่น
*เว็บไซต์ทางการ ในเน็ตฟลิกซ์
*เว็บไซต์ทางการของหนังสือการ์ตูน  
*เว็บไซต์ทางการของอนิเมะ 
*

หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2562
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การ์ตูนญี่ปุ่นแนวนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะออริจินอลของเน็ตฟลิกซ์
หมวดหมู่:เนชั่น เอ็ดดูเทนเมนต์
หมวดหมู่:+อัลตรา
วัดบางโปรง

**วัดบางโปรง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดบางโปรง ตำบลบางโปรง อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 9 ไร่ 4 ตารางวา มีที่ธรณีสงฆ์ จำนวน 5 แปลง เนื้อที่ 13 ไร่ 3 งาน 20 ตารางวา

## ประวัติ
วัดบางโปรงสร้างเมื่อประมาณ พ.ศ. 1912 ก่อนสมัยอยุธยาเพียงเล็กน้อย เดิมบริเวณตั้งวัด ชาวบ้านเรียกว่า *บางปลง* เนื่องจากสมัยที่พระเจ้าอู่ทองเสด็จตรวจราชการผ่านมาบริเวณนี้ ได้เกิดโรคระบาดส่งผลให้มีผู้คนล้มตายเป็นจำนวนมาก จึงใช้สถานที่ตรงนี้เป็นการปลงศพหรือเผาศพ ต่อมาจึงสร้างวัดขึ้น มีชื่อว่า **วัดบางปลง** จนเวลาผ่านเลยไป ชาวบ้านเห็นว่าชื่อ "ปลง" ทำให้นึกถึงแต่การปลงศพ จึงเปลี่ยนชื่อมาเป็น "บางโปรง"

วัดบางโปรงได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 80 เมตร ในด้านการศึกษา มีโรงเรียนสอนพระปริยัติธรรมแผนกธรรม เปิดสอนเมื่อ พ.ศ. 2494 และมีศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2525

## อาคารเสนาสนะ
อุโบสถกว้าง 10 เมตร ยาว 25 เมตร สร้างแทนหลังเก่าเมื่อ พ.ศ. 2514 มีภาพจิตรกรรมฝาผนังแสดงเรื่องราวพุทธประวัติ ทศชาติชาดก ฎีกาพาหุง เบญจศีล เบญจธรรม ประตูหน้าต่างแกะสลักเป็นภาพพุทธประวัติและพระประจำวัน กุฏิสงฆ์จำนวน 5 หลัง หอสวดมนต์สร้างเมื่อ พ.ศ. 2509 วิหารสร้างเมื่อ พ.ศ. 2499 ฌาปนสถาน หอระฆัง หอปริยัติธรรม ปูชนียวัตถุมีพระพุทธรูป นามว่า *หลวงพ่อกั่ว* หน้าตักกว้าง 58 นิ้ว สูง 73 นิ้ว ปางมารวิชัย เจดีย์ 6 องค์ นอกนี้มีหลวงพ่อโสธรจำลอง หลวงพ่อโตจำลอง หลวงพ่อวัดบ้านแหลมจำลองพระศรีอารีย์และรอยพระพุทธบาทจำลอง

## รายนามเจ้าอาวาส
* พระอาจารย์เพิ่ม
* พระอาจารย์เปลื้อง
* พระอาจารย์ผัน
* พระอาจารย์ฉ่อง 
* พระอาจารย์เคลือบ
* พระใบฎีกาเทพ
* พระใบฎีกาไพจิตร
* พระปลัดไปล่ กนฺตวณฺโณ
* พระครูภัทรสมุทรคุณ
* พระอธิการเกษม พุทธิสาโร

## อ้างอิง

บางโปรง
วัดจำปา (จังหวัดนนทบุรี)

**วัดจำปา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองบางขุนกอง ในหมู่ที่ 3 บ้านวัดไทยเจริญ ตำบลบางขุนกอง อำเภอบางกรวย จังหวัดนนทบุรี

วัดจำปาสร้างขึ้นเมื่อ พ.ศ. 2193 ในสมัยกรุงศรีอยุธยา ไม่ปรากฏนามและประวัติผู้สร้าง วัดได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547

พระอุโบสถเป็นประธานของวัด มีพระวิหารขนาดเล็กตั้งขนาบบริเวณทางทิศเหนือ ซึ่งทั้งหมดมีกำแพงแก้วล้อม อุโบสถสร้างเมื่อ พ.ศ. 2193 มีพระประธานประจำอุโบสถปางมารวิชัย ส่วนพระวิหารซึ่งแต่เดิมคืออุโบสถ ภายในอาคารประดิษฐานพระพุทธรูปประทับนั่งหันหน้าไปทางทิศตะวันออก พระวิหารตัวอาคารหลักมีฐานปัทม์ เฉลียงเป็นฐานเขียง หลังคาเป็นทรงจั่วซ้อน 2 ชั้น แบบมีไขราคลุมตัวอาคารหลัก และมีพาไลหน้าคลุมเฉลียง หลังคามี 3 ตับ หน้าบันไม่มีลวดลาย ส่วนเครื่องบนเป็นแบบไทยประเพณี

อาคารเสนาสนะอื่น ๆ ได้แก่ ศาลาการเปรียญ สร้างเมื่อ พ.ศ. 2475 เป็นอาคารไม้ทรงไทย หอสวดมนต์ สร้างเมื่อ พ.ศ. 2472 เป็นอาคารครึ่งตึกครึ่งไม้ กุฏิสงฆ์ เป็นอาคารครึ่งตึกครึ่งไม้ ศาลาบำเพ็ญกุศล สร้างด้วยคอนกรีตเสริมเหล็ก

## อ้างอิง

จำปา
วัดคลองมะเดื่อ (จังหวัดสมุทรสาคร)

**วัดคลองมะเดื่อ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองตาทอง ตำบลคลองมะเดื่อ อำเภอกระทุ่มแบน จังหวัดสมุทรสาคร

บริเวณคลองที่ตั้งวัดมีต้นมะเดื่อขึ้นอยู่ตลอดแนว ชาวบ้านจึงเรียกคลองสายนี้ว่า *คลองมะเดื่อ* ต่อมาเป็นที่มาของชื่อตำบล พระครูสาครธีรธรรม (พูนทรัพย์ ธมฺมธีโร) เจ้าอาวาสองค์ปัจจุบัน คิดที่จะสร้างวัดขึ้นมา จึงได้เดินทางหาสถานที่เหมาะสม ในที่สุดมาพบสถานที่แห่งนี้ เดิมเป็นทุ่งนาของเอกชน เจ้าอาวาสรูปปัจจุบันและประชาชนใกล้เคียงช่วยกันบริจาคทุนทรัพย์ ซื้อที่นา 2 แปลง วัดคลองมะเดื่อตั้งเมื่อวันที่ 17 พฤษภาคม พ.ศ. 2522 และตั้งชื่อวัดตามชื่อตำบล ได้มีการสร้างอาคารเสนาสนะและพัฒนามาจนถึงปัจจุบัน ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2526 เขตวิสุงคามสีมากว้าง 8 เมตร ยาว 22 เมตร วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2520

อาคารเสนาสนะประกอบด้วยอุโบสถ กว้าง 21.60 เมตร ยาว 35.60 เมตร สร้างเมื่อ พ.ศ. 2529 ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 69 นิ้ว สูง 69 นิ้ว ศิลปะสุโขทัย กุฏิสงฆ์ จำนวน 10 หลัง ศาลาอเนกประสงค์ กว้าง 15 เมตร ยาว 27 เมตร สร้างเมื่อ พ.ศ. 2525 ศาลาบำเพ็ญกุศล จำนวน 1 หลัง

## อ้างอิง

คลองมะเดื่อ